El 1947, amb la partició, va esdevenir capital de Bengala Oriental com a província del Pakistan i el 1960 capital de la província de Pakistan Oriental (una de les dues del país). Després de les protestes populars per l'establiment de l'urdú com a única llengua oficial (decisió revocada finalment) i el pas del cicló Bhola que va devastar el país (1970), el descontentament a Bengala oriental era molt gran. La repressió pakistanesa i l'allau de refugiats va decidir a l'Índia (1971) que va declarar la guerra al Pakistan i va establir la independència de Bangla Desh de la que Dacca fou declarada capital. La ciutat ha crescut molt des de llavors.